
	1.7.- Publikoa den informazioa eskuratzea 


	Espediente kodea: PIEZ  

	Zer da? Zertarako da?
Hernaniko Udalaren informazio publikoa eskatzeko prozedura.
Informazioa publikoa dela ulertuko da, bere formatoa edozein izanda ere, Hernaniko Udalaren esku dagoenean, eta udalak eta bertako langileek, bere eginbeharren barruan,  osatutakoa eta jasotako informazioa denean


	Nork eska dezake?
Edozein pertsonak


	Aurkeztu beharreko agiriak
1. Eskaera inprimaki normalizatua. 
2. Nortasun-agiria, NA.


	Nola eskatzen da?
 Aurrez aurre: hhz-Herritarren Harrera Zerbitzuan (Udaletxeko beheko solairuan). Astelehenetik ostiralera: 08:00 - 19:00.
Hilabete bakoitzeko 1 eta 3 larunbatetan, 10:00-13:00.
 Telefonoa: Ezin da telefonoz eskatu. Dena den informazio gehiago eska dezakezu, edo eskaera eta informazio-orria etxera bidaliko dizkizugu, 943 337000 telefonora deituz.
: Internet: www.hernani.eus web orriaren bidez edo hhz@hernani.eus  eskaera-orria bete eta Udaletxean aurkez dezakezu.
 Posta arrunta: Hernaniko Udala, hhz, Gudarien plaza 1, 20120 Hernani
Betiere, Udal eskaera orrian agertzen den helbidera bidaliko da informazioa.


	Zenbat kostatzen da?
Doan 

	Prozeduraren epea
Aurreikusitako epea: 
Hilabet bat, eskaera jasotzen denetik, baina beste hilabete batez luzatu ahal izango da, eskatutako informazioaren konplexutasuna eta edukiaren tamaina kontutan hartuz.
Administrazioaren isiltasunaren ondorioa:
ezezkoa


	Eskaera jaso ondoren jarraitu beharreko prozedura
Eskaera jasotzea, egiaztatzea, eskaneatzea eta Idazkaritza Sailera bidaltzea.
2. Idazkariak eskaera eta bideragarritasuna aztertu eta txosten juridikoa egingo du.
3. Alkatearen ebazpena.
4  Interesdunari jakinaraztea eta informazioa ematea, hala badagokio.

	Tramitatzeko ardura duen udal saila
Idazkaritza Orokorra
Informazio gehiago: 943 337049 edo idazkaritza@hernani.eus


	Oharrak
Informazioa jasotzeko eskubideari mugak:
Eskatzen den informazio beraren izaera, zenbait gai berezien edukinak dituenean, edota bestelako interesekin gatazkan sartzen denean, izango da, eskubide hau gauzatzeko muga bakarra (19/2013 Legea, abenduaren 9koa, gardentasunari, informazio publikoa eskuratzeko bideari eta gobernu onari buruzkoa.-ren 14 artikuloa )
Eskaerak ez onartzearen arrazoiak
· osatze prozesuan dagoen informazioa izatea, edo informazio orokorra
· beste informazio batzuen osagarri diren kasuetan, notak, zirriborroak, barne txostenak direnean
· informazioak bere hedapenerako aurre lanketa bat behar duenean
· informazioa udalaren esku ez dagoen kasuetan
· modu argian errepikakorrak direnean, edota oinarririk gabe eta gardentasun helburutik at direnean eskatutako informazioa
Udalak arrazoi publikoengatik ukatzea dauka informazio emate hau, ukapena idatziz behar du izan, eta motibatua
Publizítate aktiboa
Udalak bere bere betebeharren barruan, publikatu beharra duen publizitateari buruzko informazioa guztia, udalaren gardentasun atarian izango du 


	Araudi aplikagarria
- 19/2013 Legea, abenduaren 9koa, gardentasunari, informazio publikoa eskuratzeko bideari eta gobernu onari buruzkoa..



